# data[].attributes.headline
Der er så meget forældre ikke forstår.. 

# data[].attributes.subject
Der er så meget forældre ikke forstår.. 

# data[].attributes.body
Super god, rigtig vigtig guide til forældre med 7-12 årige børn der er tumlet ud på i det sociale online liv. Læs det!!

# data[].attributes.attachment_link.description
Hvad skal jeg vide, når mit barn går online?

# data[].attributes.headline
Online sikkerhed - hvis du vil minimere risikoen for at blive beluret

# data[].attributes.subject
Online sikkerhed - hvis du vil minimere risikoen for at blive beluret

# data[].attributes.body
Læs artikel omkring Sikker færden på internettet og få gode råd til hvad du kan gøre for at færdes så anonymt som muligt, når du er online.

# data[].attributes.attachment_link.readable_text
Gode råd: Sådan får du mere privatliv, når du surfer på internettet
Der er mange, der har den opfattelse, at når de færdes på internettet, så er alt hvad de foretager sig anonymt. Det selvom Edward Snowden har afsløret, at efterretningstjenester som NSA og GCHQ i England opsamler alt, hvad de kan af data fra internettet. Nu er efterretningstjenesterne ikke de eneste, der gør, hvad de kan for at opsamle data om os alle. Det gør diverse internetfirmaer også, med det formål at kunne målrette de reklamer vi ser, når vi surfer på internettet.

Har du selv prøvet at søge på et eller andet, du skulle bruge, for derefter at logge ind på Facebook og se reklamer for netop det du har søgt efter? Det er en af de ting, som bliver sporet og gemt af diverse firmaer på nettet.

Hvad gør en internetbruger så, hvis han/hun ønsker at færdes på nettet uden at blive sporet af firmaerne eller efterretningstjenesterne? Her er der gudskelov flere forskellige muligheder.

For det første, kan du vælge at bruge flere browsere. Hvis du bruger én browser til arbejdsformål, og en anden til dine private formål. Hvorfor nu det? Vi tænker ikke over det i dagligdagen, men vores anvendelse af browserne er styret af vores vaner. Vi har alle-sammen nogle links til vores favoritter, der er nogle sider, som vi besøger på daglig basis og i en bestemt rækkefølge. Alle disse ting tilsammen gør, at dem der har disse interesser meget præcist kan finde ud af, hvem det er, der besøger deres sider, og hvad de har gjort på siderne.

Cookies

Det bringer mig til det næste råd. Cookies. Cookies er små tekstfiler, som hjemmesider gemmer på vores pc'er. Det lyder måske farligt, men cookies tjener faktisk et formål. Det er f.eks. cookies, der gør, at du kan se på en nyhedsside, hvilke artikler der er nye, siden du var der sidst. Der, hvor cookies bliver til noget negativt, er de sider, eller annoncører, der bruger disse cookies til at gemme information om så at sige alt, hvad du foretager dig på internettet. Alle disse data bliver så gemt til andre formål, og f.eks. kan disse data sælges til andre annoncører. På den måde bliver dine handlinger til penge for andre på internettet. Ved at slette disse cookies fra din browser, forhindrer du dem i at kunne spore og tjene penge på dig. Hvordan du sletter dem afhænger af dit browservalg, men kig under indstillinger i din browser.

Med disse to råd, gør du det meget sværere for firmaer og annoncører at spore og gemme data om dig. Men hvad nu hvis du ønsker at være fuldstændig anonym? Her er der to muligheder mere. Du kan bruge VPN eller Tor. Lad os kikke på Tor først. Tor er en tjeneste, der bliver drevet af frivillige over hele verden.

Med Tor er du fuldtændig anonym i alt, hvad du foretager dig på internettet. Du kan endda få det til at se ud som om, du kommer fra en anden verdensdel. Tor har været en del fremme i medierne med afsløringerne fra Edward Snowden, og Tor er da også interessant set fra både politi og efterretningstjenester.

Offentlige instanser har haft Tor i søgelyset fordi, det er en tjeneste, der bliver brugt, ikke bare af dem der ønsker at være anonyme, men også af dem, der ønsker anonymitet for kriminelle formål.

Så hvis du bruger Tor, skal du vide, at du højst sandsyndlig vil blive mere interessant for både politi og efterretningstjenester. Tor i sig selv er helt lovlig at bruge - bare du ikke bruger den til noget ulovligt!

VPN-forbindelse

Hvad så med VPN? Du har måske allerede en VPN-forbindelse til dit arbejde, men du kan faktisk købe din egen VPN-forbindelse fra en udbyder. VPN gør, at al din kommunikation, ligesom med Tor, er krypteret. Med en VPN-forbindelse ser det ud som om, du kommer fra VPN-udbyderens lokation og ikke din egen. På den måde kan du suse omkring på nettet, og alt, hvad du søger efter eller foretager dig, vil se ud som om, det kommer fra VPN-udbyderen. Igen er du anonym på internettet.

Hvis du vælger at gå VPN-vejen, så er der masser af udbydere over hele verden, men sørg for at vælge et land som har privatlivsbeskyttelse. Det vil i praksis sige EU eller Schweiz.

Alternative mailtjenester

Der er naturligvis også muligheder for bare at sørge for, at dine e-mails ikke bliver læst. Her er der igen et utal af muligheder. Min personlige favorit er ProtonMail i Schweiz. Denne løsning blev oprettet efter, at den e-mail-tjeneste, som Edward Snowden brugte til at sende e-mail anonymt, blev nedlagt af ejeren. Det gjorde han, fordi de amerikanske myndigheder forlangte, at han udleverede krypteringsnøglerne til dem. Istedet for at gøre det valgte han at nedlægge tjenesten.

ProtonMail er gratis og kommer med muligheden for at sende tidsindstillede beskeder. En tidsindstillet besked sletter sig selv efter et vist tidsrum. Tidsrummet bestemmer man selv. Mere lokalt kan nævnes GhostMail. GhostMail kommer også med tidsindstillede beskeder, og selve tjenesten er lokaliseret i en atombunker i Sverige, og så er tjenesten dansk!

Der er det lille aber dabei, at de e-mails, du sender, kun kan sendes til andre brugere af GhostMail. Så det kræver, at dine e-mailkontakter også opretter sig som GhostMail-brugere. Både ProtonMail og GhostMail er gratis at bruge for private.

Sidst, men ikke mindst, så lad være med at logge ind i f.eks. Google Chrome Browser. Når du er logget ind, så bliver alt, hvad du foretager dig i Chrome gemt og brugt. Og et sidste godt råd er at lade være med at forblive logget ind på sociale medier såsom Facebook, Skype eller andre tjenester. Log af, når du er færdig

# data[].attributes.attachment_link.title
Sikker færden på internettet - Alt om DATA, Datatid TechLife

# data[].attributes.attachment_link.description
Gode råd: Sådan får du mere privatliv, når du surfer på internettet Der er mange, der har den opfattelse, at når de færdes på internettet, så er alt hvad de foretager sig anonymt. Det selvom Edward Snowden har afsløret, at efterretningstjenester som NSA og GCHQ i England opsamler alt, hvad de kan af data fra internettet.

# data[].attributes.body
På Net avisen kan du læse meget simple og billige råd tll hvordan du lukker smug kiggerne ude. Det burde man måske gøre..

# data[].attributes.attachment_link.readable_text
I sidste uge bragte NetAvisen nyheden om 25-årige Kasper, som blev pengeafpresset af IT-kriminelle, der havde hacket sig adgang til hans webcam. Historien er ikke enestående, og du er i reel fare, hvis du ikke tager de nødvendige forholdsregler.
Læs også: Hackere truede Kasper med nøgenbilleder

Danskerne er i reel fare, hvis de ikke bruger deres sunde fornuft på nettet
Shehzad Ahmad, chef for DKCERT

- Vi har generelt set en stigning i afpresning i 2014 indtil nu, heriblandt video-afpresning. Danskerne er i reel fare, hvis de ikke bruger deres sunde fornuft på nettet, advarer Shehzad Ahmad, der er chef for den danske IT-sikkerhedsorganisation DKCERT.
Eksperternes råd:

Lad være at downloade ting fra sider, du ikke kender.

Lad være at klikke på links, du får fra fremmede.

Skriv selv netadressen i stedet for at klikke på linket.

Lad være at videochatte med personer, du ikke kender indgående.

Hold din computer og dit antivirus-værktøj opdateret.

Tildæk dit webcam, når du ikke bruger det.

Mikkel Løcke Winther, digital manager hos IT-sikkerhedsfirmaet Comendo Security, bekræfter risikoen:

- Det er tankevækkende, hvor lidt der rent faktisk skal til, siger han og påpeger, at den almindelige bruger på nettet er langt mindre beskyttet end erhvervsbrugeren.

- Den 22-årige studerende er selvfølgelig et nemmere offer. Han har sikkert ikke et opdateret styresystem, og så har han måske installeret ulovligt software. Og så har han sikkert en tilfældig webmail, der ikke filtrerer alle de spam-mails, der kommer, siger Mikkel Løcke Winther.

Ét klik på det forkerte link eller et download af det forkerte program kan nemlig være alt, hvad der skal til, for at hackerne kan overvåge og optage dig gennem kameraet på din computer eller smartphone.

Alligevel vil hverken Shehzad Ahmad eller Mikkel Løcke Winther male fanden på din Facebook-væg. Nogle relativt simple forholdsregler kan sikre, at du aldrig skal frygte at ende på nettet med bukserne nede.

Det hele handler egentlig om omtanke og forsigtighed. Man skal tænke sig om: Hvis noget lyder for godt til at være sandt, så er det nok tilfældet
Mikkel Løcke Winther, digital manager hos Comendo Security

Du kommer langt med den sunde fornuft
Begge opfordrer først og fremmest til, at man bruger sin sunde fornuft, når man surfer på nettet.

- Det hele handler egentlig om omtanke og forsigtighed. Man skal tænke sig om: Hvis noget lyder for godt til at være sandt, så er det nok tilfældet, siger Mikkel Løcke Winther.

Han anbefaler, at man aldrig klikker på links via mails, Facebook og lignende. Skulle nysgerrigheden alligevel være for stor, kan man sikre sig ved manuelt at skrive netadressen i sin browser - så minimerer man risikoen for at få overtaget webcam og mikrofon af et råddent link.
Gaffatape, pap eller magneter
Vil man være helt på den sikre side, har Shehzad Ahmad et mere håndgribeligt forslag:

- Helt lavpraktisk kan man tape kameraet over, siger han.

Og det er ikke nogen dum idé, mener Mikkel Løcke Winther. Han forklarer, at nogle hackere er i stand til at tænde webcam og mikrofon på offerets computer, selv mens den er i standby-tilstand. Et stykke tape eliminerer også den risiko.

- Det er god skik blandt folk, der er meget IT-bevidste, at man fysisk sætter et stykke gaffatape eller pap hen over sit webkamera, siger Mikkel Løcke Winther.

Er tanken om et klæbrigt stykke gaffatape på computeren ikke den mest flatterende, er der også råd at hente. Senest har det Chicago-baserede firma Nope udviklet en lille magnet, der elegant dækker dit webcam - og nemt kan fjernes igen, når du skal bruge det.
Læs også: Nope Looks Dope If You Don't Want Your Webcam Spying On You

# data[].attributes.attachment_link.description
I sidste uge bragte NetAvisen nyheden om 25-årige Kasper, som blev pengeafpresset af IT-kriminelle, der havde hacket sig adgang til hans webcam. Historien er ikke enestående, og du er i reel fare, hvis du ikke tager de nødvendige forholdsregler.

# data[].attributes.body
Forbrugerrådet Tænk har fundet 3 apps der hjælper dig med at øge sikkerheden på din mobil, så du kan beskytte dit privatliv på mobilen.

# data[].attributes.attachment_link.description
Privacy på din smartphone er svært at holde styr på. Hvilke og hvor mange oplysninger giver du fx andre adgang til? Forbrugerrådet Tænk har undersøgt, hvordan privacy-apps kan gøre dig bevidst om dit privatliv på telefonen.

# data[].attributes.headline
Mobning på nettet - du skal ikke finde dig i det. Få hjælp!!

# data[].attributes.subject
Mobning på nettet - du skal ikke finde dig i det. Få hjælp!!

# data[].attributes.body
På Net-mobning.dk er der god hjælp at finde for den der er udsat for mobning på net eller mobil - eller har børn eller venner der er mobnings ramt.

# data[].attributes.attachment_link.title
STOP internet mobning, Online Rådgivning mod net-mobning

# data[].attributes.attachment_link.description
STOP mobning på Internettet. Net-mobning.dk er en Online Rådgivning og info-side mod mobning på nettet. Især findes internetmobning på de sociale medier.

# data[].attributes.headline
Ta daaaaaeee!! Rigtig god, gratis Antivirus program til din pc

# data[].attributes.subject
Ta daaaaaeee!! Rigtig god, gratis Antivirus program til din pc

# data[].attributes.body
Panda free antivirus 2015

# data[].attributes.attachment_link.description
The best free antivirus to protect your Windows and Android devices against all types of threats. Download our free antivirus!

# data[].attributes.headline
Teleindustriens gode råd til en sikker mobil

# data[].attributes.subject
Teleindustriens gode råd til en sikker mobil

# data[].attributes.attachment_link.readable_text
Mobiltelefonen har udviklet sig hurtigt i de senere år. En overvejende del af brugerne af mobiltelefoner har i dag en smartphone med mulighed for at installere applikationer, læse mails, arbejde i dokumenter som på pc'en, gå på internettet, bruge netbank og downloade spil m.v.

Disse muligheder gør os også sårbare, fordi mobiler ofte er åbne og uden beskyttelse. Derfor er det vigtig at tænke sig om og være påpasselig med, hvordan man bruger sin mobiltelefon.

Teleselskaberne har derfor samlet gode råd til, hvad man skal være opmærksom på, når man bruger sin mobiltelefon.
Brug adgangskoder
Benyt password på enheden

Mange benytter ikke password på deres mobiler, fordi de finder det besværligt og tidskrævende. Du skal dog huske, at det er den letteste og hurtigste måde at forbedre sikkerheden på.

Sørg for, at password skal indtastes på ny, når din skærm automatisk er slukket efter at have været inaktiv
Brug et originalt styresystem
Brug kun det originale styresystem til din smartphone

Husk at opdatere det, når der kommer nye versioner.
Brug kun originale apps
Brug kun originale apps fra markeder, du har tillid til, og læs andres anmeldelser af applikationen igennem, inden du downloader den. Andre brugeres vurdering og oplevelser med app'en kan være guld værd og spare dig for problemer.
Brug kun kendte netværk
Sluk alle netværksforbindelser udover dit mobile bredbånd, når du ikke bruger dem - f.eks. Bluetooth og deling af internetforbindelsen på din telefon.

Lad være med at bruge offentlige og åbne trådløse netværk, som du ikke kender, eller ikke har tillid til.
Pas på dine data
Tag jævnligt backup af dine data

Slet alle data på telefonen, inden du returnerer, sælger eller bortskaffer den.
Phishing
Nogle svindlere forsøger ved opkald, SMS'er eller mails at lokke oplysninger fra dig. Videregiv aldrig - hverken i en mail, i telefonen eller på en hjemmeside - private oplysninger som password, kontooplysninger, CPR-nummer eller lignende.

Klik aldrig på mistænkelige links.

Er du ikke sikker på, hvem der har sendt dig mailen eller SMS'en, så slet den.
Fup-opkald
Du kan undgå opkalds-svindel ved aldrig at ringe tilbage til udenlandske numre, som du ikke kender.

Svindlen foregår ved, at et udenlandsk nummer ringer dig op meget kort og lægger på igen, før du når at besvare opkaldet. Ringer du tilbage, bliver du forbundet til en telefonsvarer i udlandet, som trækker en meget høj minutpris.

- Tjek om det er et nummer, du kender
- Tjek antallet af cifre. Husk at et rigtigt dansk nummer indeholder otte cifre og begynder med '+45'.
- Er du det mindste i tvivl, så lad være med at ringe tilbage.

Bliver du opmærksom på fup-opkald kan du anmelde det til dit teleselskab, som vil blokere nummeret. Selskaberne deler information om fup-opkald, så kunder beskyttes bedre uanset hvilken udbyder de har.
Hvis skaden er sket
Hvis du opdager usædvanlige opkrævninger så som overtakserede opkald, services osv. på din regning, skal du kontakte dit teleselskab for hjælp og vejledning.

Hvis du får mistanke om, at nogen har fået kendskab til dine kreditkortoplysninger, skal du kontakte din bank for hjælp og vejledning.

Hvis du få mistanke om, at nogen har fået kendskab til dine personoplysninger og kan bruge dem til identitetstyveri, skal dette anmeldes til politiet.
Pas på tyveri
Pas på, hvordan du opbevarer din telefon i det offentlige rum.

Tænk på de mange personlige data, der kan blive stjålet sammen med din smartphone.

Smartphones er populære produkter, der hurtigt kan afsættes på gaden. Derfor er der stor risiko for, at de kan blive stjålet. Der er mange eksempler på, at telefoner bliver stjålet fra tasker, caféborde eller fra lommerne på dansegulvet og ved koncerter eller bliver tabt ud af en åben lomme.

# data[].attributes.attachment_link.description
Mobiltelefonen har udviklet sig hurtigt i de senere år. En overvejende del af brugerne af mobiltelefoner har i dag en smartphone med mulighed for at installere applikationer, læse mails, arbejde i dokumenter som på pc'en, gå på internettet, bruge netbank og downloade spil m.v.

# data[].attributes.body
6 gode råd til sikring af mobil og tablet fra Forbrugerrådet Tænk.

# data[].attributes.attachment_link.readable_text
It-kriminelle kan misbruge dine oplysninger

Ejer du en smartphone eller tablet bør du af sikkerhedsmæssige årsager tage nogle forholdsregler, der kan minimere risikoen for, at dine personlige oplysninger og data ender i de forkerte hænder.

Det er som regel for sent at tænke på sikkerheden, når ulykken er sket. Så kom skaderne i forkøbet ved at følge de 6 råd til, hvordan du beskytter dine mobile enheder.

1. Undgå farlige apps

Smartphones eller tablets er i princippet små bærbare computere. Derfor kan de blive ramt af de samme trusler, som kan inficere en pc: Virus, spyware, trojanske heste og andre skadelige programmer.

Skadelige programmer som disse kræver som regel, at du selv skal gøre noget aktivt for, at dine mobile enheder bliver inficeret. Du skal altså selv aktivt installere de farlige apps.

Bagmændene forsøger at lokke dig til at installere deres farlige apps ved at få dem til at ligne kendte og populære apps.

Rådet er derfor, at du skal se godt efter, når du søger efter en populær app: Er den udgivet af det rigtige firma? Hvor længe har den været tilgængelig?

2. Brug antivirus

Installerer du et antivirusprogram på din mobile enhed, kan det beskytte dig mod de mest udbredte og skadelige apps. Programmet genkender og fjerner de farlige apps.

Antivirus-apps findes både i gratis og kommercielle versioner. Husk, at apps kan være gratis, fordi udbyderne tjener pengene på at videresælge dine private oplysninger. Det gælder også antivirus-apps.

3. Tag kopi af data

Mister du din smartphone eller tablet, mister du samtidig de billeder og kontakter, du har gemt på enheden.

Sikkerhedskopiering af dine data kan derfor være en fordel. Det kan du gøre ved at tilslutte din enhed til en computer. En nemmere løsning er at gemme dine data i "skyen", en såkaldt cloud-backup.

4. Beskyt mod aflytning

Passwords, kontonumre og andre fortrolige oplysninger er i fare for at blive aflyttet, når du tilkobler dig et åbent netværk.

Tjekker du mails, netbank eller handler på nettet, bør du derfor aldrig tilkoble dine enheder til åbne trådløse netværk. Brug kun netværk, der er beskyttet med adgangskode - helst med den nyeste teknologi.

Anvender du alligevel et åbent netværk, skal du indstille din smartphone eller tablet til at glemme det, så snart du er færdig.

5. Brug en pinkode

Smartphones eller tablets er små og lette, og du har dem med dig alle vegne. Derfor er risikoen for, at uvedkommende får fat i den, langt større end med din pc.

Tyven kan få sværere ved at få adgang til dine mobile enheder, hvis du beskytter dem med en kode. Derfor bør du indstille dine enheder til at bede om en pinkode, hver gang du skal bruge den, så fremmede får sværere ved at få adgang til indholdet.

Krypterer du dine data, når de gemmes, kan du beskytte dem yderligere. Så kan man nemlig kun læse dem, hvis man kender koden.

6. Find din telefon

Mister du din mobil eller smartphone, kan du spore dem ved hjælp af en app. Du kan også sætte en alarm i gang eller slette alt den data, du har på enheden.

iPhonebrugere kan hente appen Find My iPhone.

Androidtelefoner har allerede funktionen indbygget i styresystemet. Det kræver dog, at du allerede har aktiveret tjenesten, inden din smartphone eller tablet bliver stjålet.
Se, hvordan du låser og sletter alt indhold på din android her Kilde: Shehzad Ahmad, tidl. chef for DKCERT. DKCERT er en dansk it-sikkerhedsorganisation. I samarbejde med tilsvarende organisationer over hele verden indsamler DKCERT information om internetsikkerhed.

# data[].attributes.attachment_link.title
6 råd til bedre sikkerhed på mobil og tablet

# data[].attributes.attachment_link.description
Ejer du en smartphone eller tablet bør du af sikkerhedsmæssige årsager tage nogle forholdsregler, der kan minimere risikoen for, at dine personlige oplysninger og data ender i de forkerte hænder. Det er som regel for sent at tænke på sikkerheden, når ulykken er sket.

# data[].attributes.body
Få gode råd til dit liv på nettet med Digitale unge

# data[].attributes.attachment_link.readable_text
Her på sitet kan du få overblik over dansk og international viden og aktiviteter med særlig fokus på børn og unges private og offentlige liv på internettet. Er du underviser, kan du også finde links til relevante undervisningsmaterialer.

# data[].attributes.attachment_link.description
Her på sitet kan du få overblik over dansk og international viden og aktiviteter med særlig fokus på børn og unges private og offentlige liv på internettet. Er du underviser, kan du også finde links til relevante undervisningsmaterialer.

# data[].attributes.headline
Mobning på nettet - samme regler gælder på mobilen

# data[].attributes.subject
Mobning på nettet - samme regler gælder på mobilen

# data[].attributes.body
Gode råd til børn og unge fra Børnetelefonen

# data[].attributes.attachment_link.description
Hvornår er det mobning? Hvordan hjælper man en ven? Gode råd, hjælp til at skrive det til nogen og noget om dine rettigheder.

# data[].attributes.headline
Husk det nu, vær lige lidt kritisk med hvem du er ven med i det virtuelle rum

# data[].attributes.subject
Husk det nu, vær lige lidt kritisk med hvem du er ven med i det virtuelle rum

# data[].attributes.body
Artiklen er på engelsk og du kan her læse dig til hvorfor du ikke skal være ven med alle og hvorfor du skal være kritisk med dine fotos

# data[].attributes.body
Læs og prøv testen - den er sjov samtidig med at den også viser dig hvad du ikke skal gøre. Mest for børn og for de voksne der arbejder med børn. Eller forældre der gerne vil hjælpe og sætte grænser

# data[].attributes.headline
Digitalt selvforsvar på Facebook - So ein ding

# data[].attributes.subject
Digitalt selvforsvar på Facebook - So ein ding

# data[].attributes.body
Film fra DR

# data[].attributes.attachment_link.description
Det er rigtig mange privatoplysninger, du uden videre deler med mange mennesker på facebook. Det er du muligvis helt okay med, men måske du har lyst til at blive "lidt mere" privat? Her har du...

# data[].attributes.body
Film fra DR

# data[].attributes.attachment_link.title
VIDEO Se piger blive overrasket af Instagram-spion

# data[].attributes.attachment_link.description
Er du på sociale medier, kan fremmede let lære dig at kende, uden du ved det.

# data[].attributes.headline
Sikker chat - en god hjemmeside at kende 

# data[].attributes.subject
Sikker chat - en god hjemmeside at kende 

# data[].attributes.body
For børn, for forældre og for lærere.

# data[].attributes.attachment_link.title
SikkerChat | God og sikker adfærd på nettet for børn og unge

# data[].attributes.attachment_link.description
Digitale og sociale medier fylder i børn og unges hverdag. På SikkerChat kan børn, unge, forældre og fagpersoner få råd om sikker brug af de online medier.

# data[].attributes.body
Forældreguide om børn, unge og computerspil. Fra Medierådet for børn og unge

# data[].attributes.attachment_link.title
ANGI " Computerspil for børn og unge - en forældreguide

# data[].attributes.attachment_link.description
Spilbranchen arbejder målrettet på at promovere og understøtte aldersmærkerne. Mærkerne er blevet integreret i spilkonsollerne Xbox One, Nintendo WiiU og PlayStation 4, så forældre og børn har mulighed for at begrænse adgangen til bestemte spil.

# data[].attributes.body
Fra hjemmesiden License2share - der er fuld af gode råd til dig, når du er på nettet

# data[].attributes.attachment_link.title
Digital dannelse; License2Share, forbered din digitale fremtid

# data[].attributes.attachment_link.description
Digital dannelse for skoler; Beskyt dit privatliv, forstå hvad data kan bruges til, lær at analysere dine egne data, få et godt online omdømme

# data[].attributes.body
Fra Forbrugerrådet Tænk

# data[].attributes.attachment_link.readable_text
Gratis wi-fi er ikke altid sikkert

Wi-fi er en nem og billig måde at komme på nettet på, når du er på ferie i udlandet eller bevæger dig rundt i Danmark uden din normale netadgang.

Gratis wi-fi findes for eksempel på caféer og offentlige steder som biblioteket. Men du skal være ekstra opmærksom, hvis du ikke skal angive en kode for at koble dig på netværket.

Private data kan hackere og it-kriminelle nemt få adgang til, hvis du logger på et ubeskyttet netværk uden adgangskode eller ikke har beskyttet din computer, tablet eller telefon tilstrækkeligt.

Beskyt dig bedre mod hackere og it-kriminelle ved at følge 5 gode råd.

1. Tjek netværket: Er der adgangskode?

Netværk, der ikke kræver en adgangskode, er et dårligt tegn. Det tyder på, at netværket er ubeskyttet, og at alle har adgang til det.

Hoteller og caféer har ofte gratis wi-fi til deres gæster, men hackere kan nemt oprette et gratis netværk med et navn, der ligner hotellets eller caféens.

Tjek derfor, at du bruger det korrekte netværk, og at det har en adgangskode. Navnet på netværket skal være identisk med det navn, du har fået udleveret.

Netværk uden kode kan it-kriminelle nemlig nemt hacke og på den måde sidde og følge med i alt, hvad du foretager dig. På den måde kan de lure dine adgangskoder til netbank, e-mail eller Facebook.

2. Husk antivirus

Beskyt din computer med antivirus. Husk at opdatere dit antivirus-program hjemmefra, så du kan modstå de seneste trusler, når du er på farten.
Se vores seneste test af antivirus-programmer Sådan beskytter du din mobil og tablet
3. Del ikke alt på netværket

Bruger du netværk uden for dit hjem eller arbejdsplads, så husk at begrænse, hvad du deler med andre i netværket. På tablet og mobiltelefoner skal du ikke indstille noget, men på din computer kan du ændre på netværksindstillingerne.

Sådan gør du på din computer:

Windows

Opretter du forbindelse til et trådløst netværk for første gang, skal du vælge hvilken netværksplacering, det skal have. Du kan vælge Hjemmenetværk, Arbejdsnetværk eller Offentligt netværk.

Vælg som udgangspunkt Offentligt netværk. Det er indstillet, så andre ikke kan få adgang til dine data på computeren.

Arbejdsnetværk eller Hjemmenetværk er indstillet sådan, at du kan dele filer mellem de computere, der er koblet på det samme netværk.

Mac

På Mac kan du aktivere en "firewall", der beskytter data og forbindelser til og fra din computer. Det betyder, at du skal godkende, før der kan installeres eller sendes nogle oplysninger til og fra din computer. Firewallen øger sikkerheden på din Mac.

Aktiver firewall ved at gå til Systemindstillinger, derefter Sikkerhed & anonymitet, vælg fanen Firewall og klik på "Slå firewall til" eller "Start" for at aktivere firewallen.

4. Brug sikre sider

Hjemmesider, der beder dig om personlige oplysninger, skal være sikret. Det kan du tjekke, ved at se om adressen starter med https:// og ikke blot http://.

Det ekstra 's' betyder, at siden er sikret. I nogle browsere, for eksempel Chrome og Firefox, vil du også kunne se en grøn hængelås, der markerer, at siden er sikker.

Undgå så vidt muligt at besøge sider, hvor du deler personlige oplysninger, når du bruger wi-fi uden adgangskode. Vær især påpasselig med at besøge din netbank, din e-mail og din Facebook-konto.

5. Adgangskoder

Lommetyveri af for eksempel din smartphone er den helt lavpraktiske måde at blive hacket på. Så husk altid at sikre adgangen til din computer, tablet og telefon med en god adgangskode.

Smartphones kan du sikre med en skærmlås. Skærmlåsen betyder, at du skal trykke en kode på skærmen, for at få adgang til mobiltelefonen. Skærmlåsen kan på nogle mobiltelefoner erstattes og kombineres med dit fingeraftryk.

PIN-koden beskytter dit SIM-kort i mobiltelefonen. Skifter du telefon, eller har du haft den slukket, skal du taste din PIN-kode. Som udgangspunkt er PIN-koden altid slået til på din mobil, så du skal ikke gøre noget aktivt for at aktivere den.

Sikkerheden på din mobiltelefon bliver bedre, hvis du kombinerer PIN-kode med en skærmlås.
Sådan laver du en sikker adgangskode

# data[].attributes.attachment_link.description
Wi-fi er en nem og billig måde at komme på nettet på, når du er på ferie i udlandet eller bevæger dig rundt i Danmark uden din normale netadgang. Gratis wi-fi findes for eksempel på caféer og offentlige steder som biblioteket.

# data[].attributes.body
Film om apps og privatliv

# data[].attributes.attachment_link.title
Hvis din bagerjomfru var en app (skjult kamera)

# data[].attributes.body
Fra DR

# data[].attributes.attachment_link.readable_text
Med sommeren i vente bevæger mange danskere sig fra dagligstuens trygge internetrammer til udenlandske caféers usikre og måske falske wi-fi.

Og det kan koste dyrt at hoppe på et netværk, som man ikke ved, hvem der står bag. Det kan nemlig være kriminelle, der er ude på at stjæle data fra dig, advarer Bo Skeel fra it-sikkerhedsfirmaet Bitdefender.

- Vi ser hvert år eksempler på, at hackere er koblet på disse offentlige netværk eller endda opretter et netværk til lejligheden med et tillokkende navn og blot sidder og venter på, at en person med en sårbar, ubeskyttet enhed logger på, siger Bo Skeel.

10 gode råd før du sommersurfer

Lav en kopi af din data inden afrejse

Vær opmærksom på mobile apps

Undgå falske netværk

Tænk dig om når du surfer

Undgå automatisk deling

Undgå som udgangspunkt at gå på netbank eller shop online på et offentligt Wifi.

Installer antivirus

Husk opdateringer til din mobil, tablet eller computer. Opdateringerne indeholder oftest vigtige sikkerhedsopdateringer, der lukker små huller.

Aktiver firewall

Husk kryptering og adgangskode

Kilde: Bo Skeel fra Bitdefender

- Det er altid vigtigt at bruge sin sunde fornuft, inden man på sommerferien logger på det første og bedste wi-fi, man kommer forbi i lufthavnen, stranden eller hotellobbyen.

Læs også: Sarahs computer blev taget som gidsel

Ifølge Bo Skeel er det nemt at oprette og overvåge et netværk og infiltrere en telefon eller computer.

- Det er meget nemt at lave et falsk netværk. Alle kan lave et falsk netværk med deres egen telefon og kalde det "Free Wi-fi" i stedet for "Ibs iPhone", siger han.
Hacker holder telefon som gidsel
Især ransomware-angreb er begyndt at blive udbredt, og Bo Skeel fortæller, at fire ud af ti angreb på Android-telefoner er ransomware, hvor hackeren holder din telefon som gidsel i bytte for en løsesum.

Læs også: Hold nu fri i din sommerferie! | Lev nu | DR

- Ransomware går ud på at stjæle din telefon, uden at den fysisk er stjålet. Det er en malware, der inficerer telefonen og napper billeder og dokumenter eller låser hele telefonen, og derefter beder om penge.

- Giver du dem ikke pengene, så står du med en ubrugelig telefon. De viser en besked direkte på telefonen, der forklarer hvordan du overfører pengene, siger Bo Skeel.

Også programmer, der kan bruges til ransomware-angreb, er nemme at få fingrene i og kan downloades gratis på nettet. Bo Skeel råder blandt andet til, at man spørger en ansat på caféen eller hotellet om det præcise navn på netværket.

/ritzau/

# data[].attributes.attachment_link.title
Pas på ukendte wi-fi-netværk når du surfer på ferien

# data[].attributes.attachment_link.description
Med sommeren i vente bevæger mange danskere sig fra dagligstuens trygge internetrammer til udenlandske caféers usikre og måske falske wi-fi. Og det kan koste dyrt at hoppe på et netværk, som man ikke ved, hvem der står bag. Det kan nemlig være kriminelle, der er ude på at stjæle data fra dig, advarer Bo Skeel fra it-sikkerhedsfirmaet Bitdefender.

# data[].attributes.headline
Kan man fortryde en købt app? Ja, det kan du. Læs her hvordan

# data[].attributes.subject
Kan man fortryde en købt app? Ja, det kan du. Læs her hvordan

# data[].attributes.body
Fra Forbrugerrådet Tænk

# data[].attributes.attachment_link.description
Fortrydelsesretten for apps fraskriver du dig ofte, når du downloader app'en. Alligevel tilbyder app-butikkerne dig forskellige muligheder for at fortryde købet i nogle tilfælde.

# data[].attributes.headline
Hvis uheldet er ude - dine nøgen billeder er på nettet - hvad gør du?

# data[].attributes.subject
Hvis uheldet er ude - dine nøgen billeder er på nettet - hvad gør du?

# data[].attributes.body
Råd fra Red barnet & Medierådet. Se PDF

# data[].attributes.attachment_link.description
Det Danske Filminstitut støtter formidling af filmkunst og filmpædagogik for børn og unge. Læs mere her.